text: Kvinde voldtaget på offentligt toilet i Aabenraa
  30 december 2014 kl. 08.33
  En 33-årig kvinde fra Aabenraa Kommune har anmeldt, at hun blev voldtaget på et offentligt toilet i midtbyen i Aabenraa. Politiet fortsætter efterforskningen i dag.
  - Vi får anmeldelsen ved 20-tiden, men voldtægten skal være foregået sidst på eftermiddagen, siger politikommissær Ole Hillerup til TV SYD. Vi havde to efterforskere på sagen ? og kriminalteknikere undersøgte gerningsstedet og kvindens lejlighed i aftes. Vi fortsætter efterforskningen i dag, bl.a. med at undersøge, om der findes video-overvågninger i området.
  Kvinden har oplyst, at hun blev voldtaget på toiletter. Hun var chokeret og tog hjem til sin lejlighed og gik i bad. Derefter kørte hun hjem til sine forældre og fortalte om episoden.
  